Matthew Flinders

Matthew Flinders (1774–1814) var en britisk kaptein i Royal Navy og oppdagelsesreisende, en av sin tids mest kjente navigatører og kartografer. Hans forslag om å bruke navnet Australia om den enorme landmasse han kringseilte, ble gjennomført etter hans død. 

Liv og virke
 Bakgrunn
Matthew Flinders var sønn av faren av samme navn,  Matthew Flinders, som var kirurg, og hans hustru Susannah, født Ward. Inspirert av Daniel Defoes populære bok Robinson Crusoe fikk Matthew Flinders tidlig ønske om å gå til sjøs.Scott, 1914 kapittel 2

 Karrière
Han hadde en karrière som varte litt over tyve år, og seilte tidlig (1791–1793) med kaptein William Bligh på skipet «Providence» i Stillehavet.

Flinders deltok i George Bass' kringsegling av Tasmania i 1798, og var senere kaptein på «Investigator» som i 1801–1803 seilte rundt det australske kontinent. På kartet som Flinders tegnet av kontinentet etter fullendt omseiling i 1803 , fremstod Australia som en veldig øy. Flinders kalte den Australia.Matthew Flinders, A voyage to Terra Australis (Introduction). Retrieved 25 January 2013. Hans forslag knyttet an til det gjennom århundrer søkte Terra Australis. Navnet fikk imidlertid ikke sitt gjennombrudd før Flinders' død.Weekend Australian, 30–31 December 2000, p. 16  Det fortrengte den inntil da vanlige betegnelsen Ny-Holland.

Hans reiseskildring A Voyage to Terra Australis utkom i to bind i 1814, etter at han selv hadde gått bort.

Flinders har fått flere en 100 lokaliteter oppkalt etter seg, spesielt i Sør-Australia der han blir oppfattet som delstatens hovedoppdager. Blant annet er Flinders University oppkalt etter han.

 Referanser 

 Kilder 
 Ernest Scott: The Life of Captain Matthew Flinders, RN. – Sydney : Angus & Robertson, 1914
 Geoffrey Rawson: Matthew Flinders' Narrative of his Voyage in the Schooner Francis 1798, preceded and followed by notes on Flinders, Bass, the wreck of the Sidney Cove, &c. – London : Golden Cockerel Press, 1946
 Sidney J. Baker: My Own Destroyer : a biography of Matthew Flinders, explorer and navigator. – Sydney : Currawong Publishing Company, 1962
 K. A. Austin: The Voyage of the Investigator, 1801-1803, Commander Matthew Flinders, R.N. – Adelaide : Rigby Limited, 1964
 James D. Mack: Matthew Flinders 1774–1814. – Melbourne : Nelson, 1966
 Geoffrey C. Ingleton: Matthew Flinders : navigator and chartmaker. – Guilford, Surrey : Genesis Publications in association with Hedley Australia, 1986
 Tim Flannery: Matthew Flinders' Great Adventures in the Circumnavigation of Australia Terra Australis. – Melbourne : Text Publishing Company, 2001. – ISBN 1-876485-92-2
 Miriam Estensen: Matthew Flinders : The Life of Matthew Flinders. – Crows Nest, NSW : Allen & Unwin, 2002. – ISBN 1-86508-515-4
 Walter Krämer (Hrsg.): Die Entdeckung und Erforschung der Erde. Brockhaus Verlag, Leipzig 1976


 Eksterne lenker 
 «Flinders, Matthew (1774–1814)», fra Australian Dictionary of Biography (engelsk)

Kategori:Britiske oppdagere
Kategori:Kartografer
Kategori:Personer fra distriktet South Holland